Kultura Maribor

Začetki fotografije
2026-02-16 17:00 (Europe/Paris) | PEKARNA MAGDALENSKE MREŽE
16. 2. 2026 ob 17.00, Pekarna Magdalenske mreže
Predavanja iz umetnostne zgodovine: Ujeti trenutek

Začetki fotografije

V ponedeljek, 16. 2. 2026 te ob 17.00 vabimo v prostore Pekarne Magdalenske mreže na predavanje iz umetnostne zgodovine. Letošnja tema bo Zgodovina fotografije, prvo predavanje pa se nanaša na njene začetke.

Že osmo leto zapovrstjo nadaljujemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Letošnji cikel bo tako zavzemal zgodovino fotografije, njen razvoj, predstavil različne tehnike in šole, kot tudi predstavil temeljne fotografinje in fotografe za poznavanje zgodovine fotografije. Našteto bo zajeto v osmih predavanjih, v katerih bomo obdelali različne teme, kot so: začetki fotografije, portret 19. stoletja, žurnalistična fotografija, umetniška fotografija, fotografsko eksperimentiranje, realizem in impresionizem v fotografiji, fotografi na slovenskem, modernistična fotografija, aktivistična fotografija, fotografija kot dokumentiranje land arta, digitalna fotografija, sodobna fotografija.

Predavanja bodo podprta z obilico slikovnega materiala. Tekom predavanj si bomo ogledali več kot 300 fotografij, za nazornejše razumevanje in spoznavanje fotografije.

Zgodovina fotografije se ne začne leta 1826 s prvo fotografijo, ki se nam je ohranila do današnjih dni. Začela se je mnogo prej s preučevanjem in opazovanjem senc in svetlobe. Nadaljevala se je s poskusi slikanja kot sredstva dokumentiranja in posnemanja narave. Konec 18. stoletja so bili že na voljo vsi tehnični pogoji za nastanek fotografije. Potrebno je bilo le še povezati izsledke in počakati na ugodne družbene razmere. Od camere obscure do bogastva množice tehnik fiksiranja podobe na nosilec.

Teme predavanj:
Začetki fotografije, portretno 19. stoletje, fotografija na prelomu stoletja, modernizem v fotografiji pred 2. sv. Vojno, realistične smeri v fotografiji pred 2.sv vojno, modernizem v fotografiji po 2. sv. Vojni, fotografija 60., 70. let, fotografija po letu 80

Povezava do originalnega članka

Viki Grošelj • Kjer v senci mogočnih gora zbledi človeški napuh …
2026-02-17 18:00 - 19:00 | Maribor center / Sodni stolp
Predstavitev knjige Makalu 8481 m, Prvi slovenski osemtisočak in čas po njem in pogovor z alpinistom Vikijem Grošljem
Oktobra 2025 je minilo natanko 50 let, odkar so slovenski alpinisti stopili na prvi slovenski osemtisočak. Na 8481 metrov visoki Makalu se niso povzpeli po smeri prvopristopnikov ali po kakšni drugi že preplezani smeri. V markantni 2500 metrov visoki južni steni gore so preplezali prvenstveno smer. Viki Grošelj je bil tega leta prvič v Himalaji, bil je najmlajši član odprave in Makalu ga je zaznamoval za zmeraj.
Kot sam pravi: »Pred tako mogočno goro zbledi ves človeški napuh.« Ob 50-letnici prvega slovenskega osemtisočaka nas bo vrhunski slovenski alpinist povabil pod mogočno južno steno Makaluja, kjer so slovenski alpinisti zapisali zgodovino, ki je osupnila celo Reinholda Messnerja.
V predavanju in predstavitvi svoje zadnje knjige Makalu 8481 m, Prvi slovenski osemtisočak in čas po njem bo Viki Grošelj skozi spomine in razmisleke razkril, kaj je ta izjemen podvig pomenil za razvoj slovenskega alpinizma. Dogodek organizirata Planinsko društvo TAM in Kulturna četrt Minoriti.

Povezava do originalnega članka

[Mladi PEN gostuje] Iran, zloba in literarni potopisti
2026-02-17 19:00 - 22:00 | Kulturni inkubator
MLADI PEN GOSTUJE
Iran, zloba in literarni potopisi
Literarni večer z Aljošem Toplakom
Torek, 17. februar 2026 // ob 19.00 // Kulturni inkubator
»Pomisli – kako bizarno, da človek odmisli človeka v človeku.«
V torek, 17. februarja 2026, bo ob 19. uri v Kulturnem inkubatorju gostoval Mladi PEN. Literarni večer, naslovljen Iran, zloba in literarni potopisi z literarnim gostom Aljošem Toplakom bo vodila Tanja Špes.
Kako se literarni potopis razlikuje od potopisa? O čem lahko beremo v avtorjevih zgodbah in potopisih? Zakaj se bomo od vseh držav, ki so mesto našle v avtorjevem potnem listu in kratkih zgodbah, pogovarjali ravno o Iranu?

Aljoša Toplak se je rodil leta 1996 na Ptuju. Je potopisec, pisec kratkih zgodb, video esejist, filmar ter doktorski študent filozofije na Univerzi v Ljubljani. Kot urednik rubrike Centimetri sveta deluje pri reviji Mentor, je pa tudi sovoditelj podkasta Mnogo hrupa za nič.
VLJUDNO VABLJENE_I!

Dogodek organizirata MKC Maribor, literarni program MKC Črka in Mladi PEN Slovenija
Program MKC Maribor omogočata Mestna občina Maribor in Urad RS za mladino. Literarni večer spada v sklop literarnih prireditev, ki jih sofinancira Javna agencija RS za knjigo.

Povezava do originalnega članka

Kreativarna: 2D loop animacija
2026-02-18 17:00 | Maribor center / Kulturni inkubator, Koroška cesta 18
Kreativarna – brezplačne delavnice v Kulturnem inkubatorju
Februarska Kreativarna bo v Kulturnem inkubatorju potekala v sredo, 18. februarja 2026. Delavnica bo namenjena izdelavi 2D loop animacije. FB cover grafika Kreativarne Dobrodošli v Kreativarni – kreativni tovarni in kavarni! Na tokratni delavnici se posvečamo izdelavi 2D loop animacij. Skozi proces bomo spoznali osnove programa Cavalry in kako ustvariti preprost animiran motiv. Izdelke bomo marca uporabili na otvoritvi intermedijskega festivala Kreativfest, kjer se bodo predvajale v ozadju med DJ setom.
Delavnica je brezplačna.
Vodita jo mladi grafični oblikovalki in ustvarjalki Melani Kumin in Beti Trstenjak. Na srečanje prinesete svoj prenosnik.
Obvezne so predhodne prijave, zbiramo jih na spletni strani MKC Maribor.

Povezava do originalnega članka

Kvartet Slokar
2026-02-18 19:30 - 21:00 | Maribor center / Dvorana Union
Kvartet pozavn Slokar
Branimir Slokar, pozavna
György Gyivicsán, pozavna
Wassil Christov, pozavna
Benjamin Green, pozavna
Gosti:
Dijakinje in dijaki oddelka za trobila (mentor Mihael Švagan) s Konservatorija za glasbo in balet Maribor: Jaka Sotošek, Nina Krečič (tudi solo), Jaša Torkar Šifrar, Eva Kodrič, Matic Mandl, Oleksii Kucheriauyi
Baletnice in baletnik iz 1. letnika baletne šole (mentorica Helena Kriger) s Konservatorija za glasbo in balet Maribor: Taja Borković, Alicija Mlakar, Ariela Moraes Tavares, Relja Tomović, Sara Žnidarič, Ana Peklar, Lana Polak, Alja Poštrak, Lina Savec
Vid Žgajnar, tolkala
Spored
Jean-François Michel: Jubilejna uvertura
Simone Candotto: Fanfare za salpinks
Francesco Sponga: Druga francoska arija
Heinrich Schütz: Fili mi, Absalom, SWV 269
Giovanni Gabrieli: Canzon primi toni za 8 pozavn, Ch. 170
Michael Praetorius: Pet plesov iz zbirke Terpsihora
Wolfgang Amadeus Mozart: Uvertura iz opere Čarobna piščal
***
George Gershwin: Portret
Nino Rota: Izbor filmske glasbe
Leonard Bernstein: Izbor iz muzikala Zgodba z zahodne strani
Branimir Slokar je eden tistih gostov naših koncertnih ciklov, ki se jih občinstvo vedno znova iskreno razveseli. Tokrat bo razlog za praznovanje kar dvojni, saj bo sloviti pozavnist leta 2026 obeležil svojo 80-letnico, prav tako kot naša Koncertna poslovalnica!
V Mariboru rojenega virtuoza z mednarodno kariero, ki že tri desetletja živi v Švici, Mariborčani še vedno štejejo za svojega. Kot ustanovitelj znamenitega kvarteta pozavn, ki nosi njegovo ime, je s koncerti in številnimi posnetki za radio in televizijo pomembno prispeval k novemu razumevanju pozavne, ki je bila pred tem kot solistično glasbilo dolgo zapostavljena. O njegovem ugledu med drugim priča dejstvo, da je priznano podjetje za izdelavo trobil Kühn & Hoyer po njem poimenovalo več modelov pozavn. In na enega od njih igra tudi umetnik sam.
Kvartet Slokar je leta 2023 praznoval petdesetletnico delovanja in pod karizmatičnim Slokarjevim vodstvom še naprej navdušuje s tehnično briljanco, muzikalnostjo in bogatim repertoarjem, ki sega od zgodnjega baroka do sodobnosti. Tudi na tokratnem koncertnem večeru bodo člani kvarteta baročne mojstrovine povezali s sodobnimi skladbami: slišali bomo slavnostne fanfare, kot so bile v navadi ob posebnih priložnostih na starodavnih dvorih, glasbo klasicizma ter privlačen preplet jazzovske in filmske glasbe.
Ob tej priložnosti Kvartetu Slokar izrekamo prisrčno dobrodošlico v Mariboru in se veselimo večera, na katerem bomo proslavili dolgoletno povezanost umetnika z našo ustanovo ter živahne vezi, ki jih neguje z mladimi glasbeniki – kot posebni gostje večera bodo namreč nastopili mladi talenti Konservatorija za glasbo in balet Maribor!
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)

Povezava do originalnega članka

Pisma in razglednice iz preteklosti
2026-02-19 09:00 - 11:00 | Maribor center / Pokrajinski arhiv Maribor
Učenci bodo spoznali delovanje arhiva, pri čemer bo poseben poudarek namenjen starim razglednicam in pismom. Seznanili se bodo z arhivsko čitalnico ter načinom naročanja in uporabe arhivskega gradiva. Ogledali si bodo arhivsko skladišče, kjer bodo na policah poiskali škatlo z izbranimi razglednicami.
V razstavnem prostoru bodo učenci spoznali, kako so ljudje v preteklosti pisali pisma in razglednice, v restavratorski delavnici pa postopke konserviranja in popravljanja poškodovanega starega papirja. Ob koncu obiska bodo v prostorih arhiva sodelovali tudi v ustvarjalni delavnici Skok v prihodnost, v okviru katere bodo napisali in poslali pisma v prihodnost.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Predstavitev knjig in projekta: Osvobajamo heroje!
2026-02-19 18:00 - 23:30 | Maribor center / Vetrinjski dvor
Mariborska knjižnica sodeluje v mednarodnem projektu »Osvobajamo heroje: Izvajanje programa senzoričnih pravljičnih ur v evropskih javnih knjižnicah«. Projekt uvaja program senzoričnih pravljičnih ur za nevroatipične otroke v Sloveniji, Litvi, na Portugalskem in v Ukrajini, s čemer spodbuja ustvarjalnost, empatijo in socialno vključenost.
V okviru projekta je v sodelovanju 12 avtorjev in 12 ilustratorjev iz 4 držav nastala tudi bogato ilustrirana knjiga zgodb Pomoč za medveda in druge zgodbe, ki jo bomo predstavili v pogovoru s slovenskimi avtorji Igorjem Plohlom, Majdo Koren in Mašo Ogrizek.
S Sabino Mujkanovič iz Centra za sluh in govor Maribor se bomo pogovarjali tudi o metodološkem priročniku za pripovedovalce, ki knjigo spremlja.
Pripovedovalci Mariborske knjižnice pa bodo pogovore pospremili s senzoričnima pravljicama!
Vabljeni!

Povezava do originalnega članka

Mladinski družabni večer: Country line s Kajo
2026-02-19 19:00 - 22:00 | Kulturni inkubator
MLADINSKI DRUŽABNI VEČER 2/2026
COUNTRY LINE S KAJO
Četrtek, 19. februar 2026 // ob 19.00 // Kulturni inkubator
V četrtek, 19. februarja 2026, je ob 19. uri v Kulturnem inkubatorju ponovno čas za Mladinski družabni večer. Pridruži se nam na energični in kavbojsko obarvani delavnici country line plesa s Kajo!
Priložnost je popolna izbira za vse, ki radi poskusite nekaj novega, spoznate kul ljudi in se ob tem še malo razmigate. Na delavnici bomo skupaj osvojili osnovne korake in kratke koreografije country line plesa — plesa v vrsti, brez partnerja. Delavnica je primerna tudi za čiste začetnike.
Obljubimo: sproščeno vzdušje, top glasbo in veliko dobre volje!
S seboj prinesi udobna oblačila (morda pa kavbojke in kak kavbojski klobuk, če ga imaš pri roki – saj je vendarle čas pustovanja), čevlje z gladkim podplatom in nasmešek — za vse ostalo poskrbimo mi.
Število mest je omejeno, zato pohiti s prijavo na: eva.zunec@mkc.si
V kolikor želiš priti le na igranje družabnih iger, prijava ni potrebna – se samo oglasiš mimo!
Pridi zaplesat z nami in odkrij, kako noro zabaven je lahko country line ples. Se vidimo na plesišču!

Povezava do originalnega članka

41. Zimska plesna šola
2026-02-20 09:00 - 2026-02-23 19:30 | Karantena 30 Pobreška cesta Maribor, Upravna enota Maribor, 2000 Slovenia
Plesne delavnice za plesalce, pedagoge, koreografe in vse, ki jih zanima ples.
V času zimskih počitnic vabimo plesalce, pedagoge, koreografe in vse, ki jih zanima ples in gibanje, na razgibano plesno izkušnjo. Naša Zimska plesna šola ponuja pester nabor plesnih klasov in delavnic, primernih tako za popolne začetnike kot tudi za plesalce z bogatim predznanjem.
Program vključuje raznolike plesne vsebine za vse starostne skupine – udeleženci se lahko spoznajo z osnovami izbrane plesne zvrsti ali nadgradijo svoje obstoječe znanje. Namen šole je ne le izobraževanje, ampak tudi povezovanje plesalcev in plesnih društev ter ustvarjanje mednarodne, navdihujoče plesne skupnosti.
Pridruži se in doživi zimo polno plesa, učenja in kreativnega gibanja!

Povezava do originalnega članka

Branko Lipnik: Na postaji
2026-02-20 10:00 - 2026-02-27 15:00 | Maribor center / Preddvorana
Razstava
Razstava Branka Lipnika Na postaji odpira prostor tihih, spregledanih trenutkov sodobnega vsakdana, ujetih v žanrskih motivih železniških postaj in poti. Avtor v svojih slikah s postaj in potnikov, kot pravi sam, poskuša ujeti trenutek, ko je »potnik« v nenehnem vrvežu v pogovoru sam s seboj, pri čemer se iz intimnega doživetja rojevajo prizori z izrazito simboliko, od osamljenih figur do slutnje odhodov in prihodov.
Branko Lipnik se je rodil leta 1945 v Mariboru. Po srednji šoli se nimogel takoj odločiti za poklic, potoval je po svetu, delal v tekstilnih tovarnah, na avstrijskih avtocestah … To so bila hipijevska šestdeseta leta. Nato se je vpisal na Pedagoško akademijo v Mariboru, kjer je doštudiral likovno vzgojo. Leto in pol se je poskušal tudi na študiju arhitekture v Ljubljani. V Mariboru sta nanj najbolj vplivala profesorja Maks Kavčič in Lajči Pandur.
Po uspešnem šolanju ga je pot zanesla v Horjul. Takrat je bila tam šola še celodnevna. Poleg likovnega pouka je vodil še različne krožke. Z učenci je postavljal razstave njihovih izdelkov, igrali so v lutkovnih ali gledaliških predstavah in sodelovali pri različnih projektih: turističnih zloženkah, knjižicah, koledarjih, razstavah ob pomembnih obletnicah …
V Ljubljani je prišel v družbo slikarjev, z njimi odhajal na likovne kolonije in začel razstavljati. Vendar je raje iskal svoje slikarske poti. V Horjulski dolini je prišel v bolj tesen stik z naravo, a mariborskega mestnega utripa ni pozabil. Tako so motivi na njegovih slikah vzačetku mestne ulice, pogosto z osamljeno figuro ali dvema, stara hišna vrata, kasneje ribiške mreže in tihožitja, ciklus mostov in vedno bolj pokrajinske vedute brez arhitekture. Tu in tam se je spoprijel tudi s portretom, v zadnjem času pa išče svoj izraz v stiliziranem upodabljanju literarnih in drugih likov.

Povezava do originalnega članka

[Delavnica pisanja proze] PROZAIK
2026-02-20 17:00 - 20:00 | Kulturni inkubator
DELAVNICE PISANJA PROZE
PROZAIK
vsak tretji petek v mesecu v Kulturnem inkubatorju ob 17. uri
V petek, 20. februarja 2026, začnemo s serijo brezplačnih delavnic pisanja proze, ki jih bo izvajala mlada avtorica Tanja Špes. Delavnice bodo vsak tretji petek v mesecu ob 17. uri v Kulturnem inkubatorju in se začnejo v petek, 20. februarja 2026.
Vabimo te, da se nam pridružiš pri ustvarjanju prozaika! Glavni namen delavnic je razvijanje veščin pisanja proze in dajanje (vrstniške) povratne informacije na napisana besedila. Veščine pisanja bomo razvijali skozi različne kreativne vaje, dodali nekaj teoretične podlage, hkrati pa si bomo izmenjali mnenja na napisano, pa tudi predloge za branje.
Delavnice so namenjene vsem, ki bi želeli pisati prozo ali jo že pišete. Ustvarjalnih ali starostnih omejitev za udeležbo na srečanjih ni. Skupaj bomo pisali vsak tretji petek v mesecu, ob 17. uri, v prostorih MKC Maribor – Kulturni inkubator (Koroška cesta 18, 2000 Maribor). Eno srečanje bo trajalo tri ure. Začnemo v petek, 20. 2. 2026, ob 17. uri.
Delavnice so brezplačne, so pa potrebne predhodne prijave.

PRIJAVNI OBRAZEC

Tanja Špes (1992) je po poklicu psihologinja. S pisanjem kratkih zgodb se je pričela ukvarjati leta 2018, ko je bila ena izmed njenih kratkih zgodb nagrajena na mednarodnem natečaju Premio energheia.
Njene kratke zgodbe so bile trikrat med nominiranimi za najboljšo kratko zgodbo revije Sodobnost in objavljene v literarnih revijah Sodobnost, Spirala, Literatura, Mentor, Novi zvon, v antologiji sodobne slovenske kratke pripovedi mladih avtoric in avtorjev Polževi razmisleki ter v oddaji Literarni nokturno.
Leta 2023 je pri Cankarjevi založbi izšla njena zbirka kratkih zgodb Nedaleč stran. Trenutno pripravlja še eno zbirko kratkih zgodb, ki bo leta 2026 izšla pri Cankarjevi založbi.

Povezava do originalnega članka

Jure Pukl – Analog AI
2026-02-20 19:00 - 20:30 | Maribor center / Sodni stolp
Glasbena imitacija analogne umetne inteligence.
Zlomljeni tehnično dovršeni ritmi, sodobne lirične basovske linije, robusten zvok saksofona in nepredvidljiva improvizacija so govorica te nove zasedbe starih znancev. Njihov glasbeni izraz je odgovor na umetno inteligenco, saj vztrajajo pri tem, da je glasba še vedno najmočnejša, najlepša, najbolj divja, najbolj lirična in čutna, kadar jo izvajajo glasbeniki v trenutku in prostoru pred živim občinstvom. Vodja zasedbe Jure Pukl, ki je eden naših najuspešnejših glasbenikov v tujini, na turneji z zasedbo predstavlja novi album Analog AI, ki je izšel konec minulega leta pri švicarski založbi UNIT. ZASEDBA Jure Pukl • saksofon John Escreet • klavir Joe Sanders • bas Christian Lillinger • bobni

Povezava do originalnega članka

Mats Gustafsson & Kimmo Pohjonen
2026-02-20 20:30 - 21:00 | Maribor center / Mali oder Narodnega doma
Srečanje dveh gigantov sodobne glasbe!
Po nastopu na festivalu Druga godba v letu 2024 je jasno, da je njuno glasbeno druženje ena najbolj presenetljivih in impozantnih kombinacij, ki se je zgodila v zadnjih letih. Druži ju predvsem ena stvar: nebrzdana strast do glasbe in koncertnega nastopa. Fizično in motorično poudarjen nastop, poln presunljive iskrenosti in goreče energije najsibo v ekspresivnih ali liričnih delih njunega muziciranja, obeta nepozabno izkušnjo. Mats in Kimmo pokažeta, najbrž bolj kot katerikoli drug glasbenik, da je glasbeni izlet v neznano, še zmeraj ena najlepših avantur življenja.
Na sceni nista neznanca: Mats je od leta 2001 do danes v Mariboru opravil kar nekaj legendarnih nastopov s skupinami The Thing, FIRE!, Ally trio, The End, s Petrom Brötzmannom, z Joe McPheejem … Kimmo pa je še v primežu koronskega obdobja s svojo izjemno inteligentno elektronsko razširjeno harmoniko odigral koncert, ki se je trajno usidral v spomin občinstva.
Kimmo je eden največjih inovatorjev glasbila, ki je »najbližje srcu« ne le po njegovi legi na telesu, temveč tudi po zvoku, ki nam je v Sloveniji tako domač. Toda nič, prav zares NIČ, nas ne more pripraviti na to, kar nas pričakuje na vsakem njegovem nastopu v živo. Mats je ne le saksofon, temveč tudi sodobni jazz, ponesel v stratosfero, še posebej v zadnjih letih in v delu z veliko (včasih tudi 45-člansko) zasedbo FIRE! Orchestra.
Februarja bo ta edinstveni dvojec posnel prvo skupno ploščo – ob tem pa se ekskluzivno v Sloveniji ustavil v Mariboru in jo predstavil tudi v živo. Izvirno do konca, nepozabno in enkratno!
Vstopnice:

15 € redna cena
10 € študenti, dijaki

Povezava do originalnega članka

Zgodba o barvah 6+
2026-02-21 10:00 | Lutkovno gledališče Maribor
Zgodba o barvah 6+

Subcomandante Marcos

Podelimo si pipo miru in prisluhnimo zgodbi o vseh barvah, ki jih na svojem perju čuva papiga ara. Poglejmo jo – to pisano papigo! Težko verjamemo, da je na eni ptici toliko barv. Nekoč pa ni bila taka. Bila je črno bela. In svet, po katerem je letala, je bil črno bel – in bilo je dolgočasno. Na svetu ni bilo veselja. Bogovi so bili zato sitni in prepirljivi, a tudi modri. Dogovorili so se, da bodo svet pobarvali. Barve so našli v srcu zemlje, visoko na nebu, v otroškem smehu in upanju.
Potem so se barve pomešale in se ljubile in nastajale so nove in nove. Z njimi so bogovi pobarvali svet. Nekaj barve je padlo tudi na ljudi, zato so ti različnih barv in različno razmišljajo. In vse barve so shranjene na ari, da ljudje ne bi pozabili nanje. In svet bo srečen, ko bo imela na njem vsaka barva in vsak način razmišljanja svoje mesto. Podelimo si pipo miru
Zgodba o barvah prihaja iz Mehike, iz pokrajine Chiapas, kjer se zapatisti že 30 let borijo za dostojanstveno in avtonomno življenje staroselske skupnosti.
Njen avtor Subcomandante Marcos je bil dolga leta glasnik zapatističnega gibanja. Moder, duhovit, neizprosen borec za življenje. Za svet mnogoterih svetov. Za človeka, ki živi z naravo in ne proti njej.

Nakup kart

Povezava do originalnega članka

Koncert skupine Kalem
2026-02-21 19:00 - 20:00 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja Kulturno umetniško društvo Sveti Nikola.
Po Parizu, Dunaju, Oslu in Beogradu, bo skupina Kalem prvič zakorakala v Slovenijo. Skupaj bomo doživeli zvoke Balkana, le malo drugače.
Kalem je glasbeni duet, ki tradicionalno balkansko glasbo preobleče v sodobno, čustveno in energično zvočno doživetje. Sestavljata ga vrhunska akademska glasbenika Stefan Ilić (vokal/violina) in Dušan Popović Lipovac (kitara), ki s svojim pristopom oživljata bogato glasbeno dediščino Balkana.

Povezava do originalnega članka

Koncert skupine Kalem
2026-02-21 19:00 - 21:00 | Maribor center / Narodni dom Maribor
Kalem je glasbeni duet, ki tradicionalno balkansko glasbo preobleče v sodobno, čustveno in energično zvočno doživetje.
Po Parizu, Dunaju, Oslu in Beogradu, bo skupina Kalem prvič zakorakala v Slovenijo. Skupaj bomo doživeli zvoke Balkana, le malo drugače. Kalem je glasbeni duet, ki tradicionalno balkansko glasbo preobleče v sodobno, čustveno in energično zvočno doživetje.
Sestavljata ga vrhunska akademska glasbenika Stefan Ilić (vokal/violina) in Dušan Popović Lipovac (kitara), ki s svojim pristopom oživljata bogato glasbeno dediščino Balkana.

Povezava do originalnega članka

GROM – PLESNA PREDSTAVA • Beno Novak
2026-02-21 20:00 - 20:50 | Maribor center / Sodni stolp
Grom / Rumble je osebna iniciacija v novo obdobje. Vsebuje niz ponovnih rojstev, ki so potrebna, da se odluščijo starodavne, ustaljene plasti in se materializirajo v nekaj povsem novega in neznanega. Avtorjeve transformacije se v predstavi kažejo včasih kot nežna prebujenja, drugič pa kot nenadne in boleče nočne more. Vsaka izkušnja predstavlja bistveno zlitje spomina in nostalgije. V svojem izhodišču predstava spominja na osebni ritual, v katerega je občinstvo povabljeno, da vstopi, opazuje in postane njegov del. Glavno izhodišče Novakovih plesnih raziskav je sam izvor plesa, njegova telesnost in njegov motiv. Raziskovanje izvorov plesa je v njem prebudilo fascinacijo nad sodobno telesnostjo in tistim, kar avtor dojema kot telesno izkušnjo svojih slovanskih prednikov. Umetnik črpa navdih iz starih predkrščanskih slovanskih ritualov, prežetih z idejami smrti, pokopa, ponovnega vstajenja in ponovne iniciacije. Ena izmed glavnih inspiracij za solo je ritual kurenta – ene temeljnih slovenskih še vedno živečih ritualnih figur, ki temelji na telesnosti, fizični vzdržljivosti, trpljenju in preobrazbi. Ritual se razvija kot rezultat razmerij med telesom, prostorom in zvokom, ki se postopoma izgrajujejo skozi celotno predstavo. Plesalec raziskuje svoje dimenzije in skuša najti svobodo znotraj vnaprej vzpostavljenih struktur in sistemov. Navdihnjen z Miheličevo sliko Mrtvi Kurent , Novak uporablja podobo kurenta kot posrednika med človeškim in božanskim. Kurent tako predstavlja življenje in smrt, ženskost in moškost, bolečino in užitek. Predstava vključuje elemente rituala, prepletene z avtorjevimi osebnimi izkušnjami, s čimer zastavlja vprašanja in briše meje med resničnostjo in iluzijo.

Povezava do originalnega članka

Ustvarjalne zimske počitnice v UGM / 5 – 12 let
2026-02-24 10:00 - 2026-02-27 12:30 | Maribor center / UGM (Strossmayerjeva ulica 6)
Otroci, preživite počitnice v ustvarjalnem svetu umetnosti! Skozi igro, risanje, slikanje, grafiko in kiparstvo bomo raziskovali čustva ter jih izražali v barvah, potezah in oblikah.
Otroci, vabljeni! Počitnice preživite v ustvarjalnem okolju likovne umetnosti! S pomočjo umetnosti, ustvarjalnosti in igre pa bomo raziskovali še svet čustev. Najprej jih bomo iskali v umetninah in se spraševali: V katere barve se lahko prelije veselje in v katere žalost? S kakšnimi potezami lahko izrazimo jezo? Za katero obliko se morda skriva strah? Kaj v sliki ali kipu nas preseneča?
Spoznavanje umetnosti bo priložnost za raziskovanje čustev, ki jih bomo nato še izrazili skozi risarske, slikarske, grafične in kiparske tehnike.
Program:

Kje se skriva strah / grafična ustvarjalnica | torek, 24. 2. 2026 ob 10.00 – 12.30
Sreča in žalost / slikarska ustvarjalnica | sreda, 25. 2. 2026 ob 10.00 – 12.30
Čustva in abstraktna umetnost / risarsko – slikarska ustvarjalnica | četrtek, 26. 2. 2026 ob 10.00 – 12.30
Presenečenje / kiparska ustvarjalnica | petek, 27. 2. 2026 ob 10.00 – 12.30

Povezava do originalnega članka

Stojan Pelko: Kaj vidimo, ko gledamo film?
2026-02-24 18:00 | OBRAT
24. 2. 2026 ob 18.00, OBRAT
Cikel Filmski pogled

Stojan Pelko: Kaj vidimo, ko gledamo film?

V torek, 24. 2. 2026, te v okviru cikla Filmski pogled ob 18.00 vabimo v OBRAT – prostor umetnosti in participacije, na predavanje Stojana Pelka z naslovom Kaj vidimo, ko gledamo film?.

Izkušnjo ogleda filma v kinematografski dvorani vse pogosteje primerjajo z obiskom galerije, da bi izkusili originalno likovno delo – sploh, če se v projekcijski kabini še vedno vrtijo 16 ali 35 milimetrski trakovi. Zato je za odgovor na naslovno vprašanje »Kaj vidimo, ko gledamo film?« treba pogledati na vsaj štiri strani: naprej na platno, nazaj v kabino, okrog sebe – ter vase. S pomočjo nekaj izbranih avtorjev iz nedavnega programa Slovenske kinoteke (Pasolini, Casavetes, Rossellini) bomo poskusili odgovoriti tako na vprašanja izvirnosti filmske projekcije kot zagat kinematografske introspekcije – da bi skupaj spisali manifest za »še en napor, da ostanemo filmski gledalci in gledalke v mestnem kinematografu«.

Dogodek bo povezovala in vodila pogovor dr. Maja Pan.

Stojan Pelko

Dr. Stojan Pelko je magister filozofije in doktor socioloških znanosti: pod mentorstvom dr. Slavoja Žižka je doktoriral na temo Podoba misli. Vodil seminar Sociologija kina na oddelku za Sociologijo kulture ljubljanske Filozofske fakultete. Nekdanji urednik revije za film in televizijo Ekran. Avtor več knjig s področja filmske teorije (Očividci, Podoba misli) in člankov v zbornikih in filmskih revijah. Iz francoščine je prevajal avtorje, kot so Lacan, Deleuze, Baudrillard, Virilio, Derrida, Negri in Badiou. Med leti 2022 in 2025 je bil programski direktor Evropske prestolnice kulture 2025 Nova Gorica-Gorica, od decembra 2025 pa je direktor Slovenske kinoteke.

Cikel organizirajo Film Factory, Pekarna Magdalenske mreže in Mariborska knjižnica, s podporo Slovenskega filmskega centra in Mestne občine Maribor.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovale_i, kako razpadanje filmskega traku odpira nove oblike podob, pa tudi kontra – kako je mogoče prav s pomočjo podob rekonstruirati zgodbo. Posebno pozornost bomo namenile_i kinematografskim izkušnjam gledanja filma. Obravnavale_i bomo povezave med stripom in filmom kot samoniklima umetnostma ter raziskovale_i vlogo arhitekture v filmu. Zanimal nas bo tudi fenomen znanstvenofantastičnih serij in njihovih sporočil skozi desetletja televizije ter dejanski vpliv umetne inteligence na filmsko ustvarjanje. Poglobile_i se bomo v podobe žensk na filmskem platnu in razkrivale_i patriarhalne vzorce v filmskih zgodbah, obenem pa se bomo znova poklonile_i palestinskemu političnemu filmskemu gibanju ter razmišljale_i o tem, kako film oblikuje naše načine gledanja in razumevanja sveta

Cikel Filmski pogled je nadaljevanje cikla Filmski pogled (2025), cikla Filmski žanri skozi družbeno kritiko (2023, 2024), kjer smo svojo pozornost usmerili v premislek o povezavah med filmskimi žanri in družbenimi pojavi, cikla Teorija filma (2022), kjer smo spoznavali, kako lahko gledalci razne teoretske poglede tudi sami uporabimo pri lastnem gledanju vseh vrst filmov in cikla Zgodovina filma (2021) skozi katerega smo spoznali osnove zgodovine filma.

Povezava do originalnega članka

Rokodelstvo, igre & Queer Hangout
2026-02-25 17:00 - 20:00 | Kulturni inkubator
ROKODELSTVO, IGRE & QUEER HANGOUT
Sreda, 25. februar 2026 // 17.00 // Kulturni inkubator
Pridi na še eno edicijo Queer hangouta! Vidimo se v sredo, 25. februarja 2026, med 17.00 in 20.00 v Kulturnem inkubatorju.
Druženje bomo začele_i s šivanjem in vezenjem. Materiale zagotovimo me_i, prav tako mentorsko podporo, tako da predznanje ni potrebno. Na druženju bosta na voljo dva aparata za izdelovanje značk v velikosti 25 mm in 44 mm. Motiv značke si lahko pripraviš že doma, lahko pa na delavnici. Vsi materiali bodo na voljo brezplačno.
Vzporedno z delavnico bo potekalo druženje Kokic in iger, kjer ne bo manjkalo ne ne . Svojo najljubšo igro lahko udeleženci_ke prinesejo tudi s seboj.
Na voljo je naš velik nabor iger, imamo jih okoli petdeset. Nekatere med njimi so: Barking Kittens, Exploding kittens, Cards Against Heteronormativity, Pride Playing Cards, 6 vzame!, Catan, Uno, Dixit, A Fake Artist goes to New York …

Povezava do originalnega članka

PREBRANKE: Pogovor ob knjigi Gospod Leon Štukelj in Tovarišija
2026-02-26 16:00 | Maribor center / UKM, Gospejna ulica 10, Maribor
Pridružite se nam in morda povabite še koga v našo skupino bralcev in sogovorcev.
V sklopu cikla Prebranke vas vabimo na naše naslednje srečanje ob knjigi Ivana Čuka, Alenke Puhar in Aleksa Lea Vesta Gospod Leon Štukelj in Tovarišija. Srečujemo se ob knjigah različnih žanrov – od leposlovnih in strokovnih do poljudnoznanstvenih. Knjige skupaj z vami izbiramo bibliotekarji Univerzitetne knjižnice Maribor, ki pogovore tudi moderiramo. Tokratno srečanje bo potekalo v sodelovanju s člani projekta Olymp.
“Eden vrhuncev otvoritvene slovesnosti na Olimpijskih igrah v Atlanti leta 1996 je bil prihod najbolj znanih nosilcev zlatih olimpijskih kolajn v areno štadiona. Val navdušenja je preplavil vse prisotne, ko je Leon Štukelj kot najstarejši olimpionik z mladostnim korakom hitel na oder in odzdravljal navdušeni množici.” (Odlomek iz knjige)
Veselimo se vašega obiska!

Povezava do originalnega članka

Podnebni pub kviz v Vetrinjcu
2026-02-26 19:00 - 21:00 | Maribor center / Klub
Želite preizkusiti svoje znanje na prvem Podnebnem »pub« kvizu?
Vljudno vabljeni Podnebni pub kviz – večer poln zabave in pomembnih tem za naš planet! Ob sproščenem vzdušju in hladni pijači bomo odkrivali, koliko zares vemo o trajnostnem načinu življenju, ekoloških trikih, lokalnih izzivih, globalnih rešitvah in še marsičem.
Kdaj: Četrtek, 26. 2. 2026, 19.00 – 21.00
Kje: Bar Coda (Vetrinjska ulica 30, Maribor)
Nagrade za najboljše!
Udeležba in prijave: Udeležba je brezplačna, število mest pa je omejeno. Sestavite ekipo treh prijateljev in se čim prej prijavite na https://forms.gle/UP3WCn6Dxs4NAZzP7
Dogodek poteka v sklopu Evropskega podnebnega pakta v Sloveniji, gibanja, v okviru katerega se v zadnjih letih po vsej Sloveniji izvajajo številne pobude in aktivnosti z enim skupnim ciljem – povečati ozaveščenost o podnebnih vprašanjih in ukrepih EU, povezati državljane ter organizacije, ki delujejo na področju podnebja, ter omogočiti izmenjavo znanja, izkušenj in dobrih praks.
Dogodek organiziramo Ekologi brez meja, nacionalni koordinator pobude Evropski podnebni pakt v Sloveniji. Dogodek bo moderirala Katja Sreš, slovenska ambasadorka pakta. Več o podnebnem paktu: https://climate-pact.europa.eu/index_en in na povezavi.
Veseli bomo, če boste vabilo delili v svoji skupnosti ali na svojih družbenih omrežjih.
Vabljeni!
Ekologi brez meja

Povezava do originalnega članka

Banda Ferdamana: Ko se spet srečava
2026-02-26 19:00 - 22:00 | Kulturni inkubator
IMPROVIZACIJSKO GLEDALIŠČE
BANDA FERDAMANA: KO SE SPET SREČAVA
Četrtek, 26. februar 2026 // ob 19. uri // Kulturni inkubator
V četrtek, 26. februarja 2026, se v Kulturni inkubator vrača Banda Ferdamana, tokrat z improvizacijsko predstavo Ko se spet srečava.

Prava ljubezen ne mine in ne umre. Se reinkarnira. Vsaj tako so nam razodeli bogovi impra. In mi jih pobožno poslušamo, zato pripravite svoje zaljubljene betice in si pridite ogledat improvizirano predstavo Ko se spet srečava. V impro se boste zaljubili na prvi pogled. Naj se ta usodni dan zgodi v četrtek, 26. februarja 2026, ob 19. uri v Kulturnem inkubatorju.
IMPRO ni samo improvizacijsko gledališče. Je ljubezen do spontanosti. Je vez med nastopajočimi in publiko. So neponovljivi prizori. So vaše ideje in vaše želje, predragi gledalec, zato pridi, te že pričakujemo!
Vstop prost.

Povezava do originalnega članka

Hišica iz kock
2026-02-27 17:00 | Maribor center / Lutkovno gledališče Maribor, Mala dvorana
3+
Hiša otrok in umetnosti / Lutkovno gledališče FRU-FRU, Slovenija / 30 min
Predstava Hišica iz kock je nastala po motivih istoimenske pravljice Ele Peroci in pripoveduje o prijateljstvu, nesreči ter pomoči prijateljev in neznancev. Preplet žive glasbe, giba in sodobnih lutkovnih tehnologij vzpostavlja intimno gledališko doživetje.

Povezava do originalnega članka

Diskusija o filmu: High School Musical
2026-02-27 17:00 - 19:00 | Kulturni inkubator
HIGH SCHOOL MUSICA: DISKUSIJA O FILMU
“Sharpay Evans je imela prav!”
Petek, 27. februar 2026 // ob 17.00 // Kulturni inkubator

V petek, 27. februarja 2026, bo v Kulturnem inkubatorju diskusija o filmu High school musical (HSM). Oboževalke_ci filma bomo skozi voden pogovor odkrivale_i, kaj nas je navdušilo, kako bi naši najljubši liki bili napisani danes ter, kako lahko novoletne karaoke popolnoma spremenijo tvoje življenje. Poskrbljeno bo tudi za sveže kokice in druge prigrizke.
“WHAT TEAM?!” “We’re all in this together.”, “Get’cha, get’cha, get’cha, get’cha head in the game” in podobne citate poznamo že dvajset let. Tako te tokrat vabimo, da v petek, 27. februarja, ob 17.00 prideš v Kulturni inkubator – Središče in v “Fabulous” opravi preživiš dve uri, posvečeni fenomenu High school musical.
[ENGLISH]: Sharpay Evans was right!”
“WHAT TEAM?!” “We’re all in this together.”, “Get’cha, get’cha, get’cha, get’cha head in the game” and similar quotes have been in our lives for twenty years. So this time we invite you to come to Kulturni inkubator – Središče on Friday, February 27, at 5:00 PM and spend two hours looking Fabulous at the event dedicated to the phenomenon of High School Musical.
Through a guided conversation, HSM fans will discover what inspired us, how our favorite characters would be written today, and how New Year’s karaoke can completely change your life. Fresh popcorn and other snacks will also be provided.
Will this be the Start of something new?

Povezava do originalnega članka

Ogled kultnega slovenskega filma Deseti brat
2026-02-27 19:00 - 21:00 | Kulturni dom Pekre
Mestna občina Maribor vas ob predstavitvi novega platna in projektorja, ki sta bila izglasovana v sklopu participativnega proračuna, vabi na ogled kultnega slovenskega filma Deseti brat.
Deseti brat Josipa Jurčiča je prvi slovenski roman. Izšel je leta 1866, po romanu pa je kasneje nastala še istoimenska opera Mirka Poliča in film Vojka Duletiča.
Na novem platnu si bomo ogledali to legendarno zgodbo.
Projekcija filma bo 27. februarja ob 19. uri v Domu kulture Pekre. Vstop je prost (do zapolnitve mest).
Vljudno vabljeni!

Povezava do originalnega članka

Gala Alica / Kabinet
2026-02-27 19:00 - 2026-04-02 18:00 | Maribor center / UGM Kabinet, Strossmayerjeva ulica 6
Umetniška praksa Gale Alice skozi fragmente arhitekture raziskuje prostor kot palimpsest, ki oblikuje identiteto, spomin ter razmerja med zasebnim in javnim. Razstava v Umetnostni galeriji Maribor z “antiobjekti” spodkopava samoumevnost prostora in odpira
Umetniška praksa Gale Alice izhaja iz natančnega, skoraj arheološkega opazovanja grajenega okolja. Raziskuje prehode med zasebnim in javnim ter vpliv prostora na občutek pripadnosti, varnosti in identitete. Zanimajo jo zgodovinske plasti, sledovi rabe in zapuščenosti ter načini, kako arhitektura oblikuje telesne in družbene izkušnje.
Dela gledalca postavljajo v vlogo opazovalca in soudeleženca ter odpirajo vprašanja pogleda, prisotnosti in odgovornosti. Projekt v UGM Kabinetu raziskuje večplastno zgodovino stavbe – od religiozne do javne rabe – kot palimpsest ideologij in načinov bivanja. Izhaja iz apropriacije ohranjenih predmetov in arhitekturnih fragmentov, ki jih umetnica preoblikuje v nove odnose. Z materiali, kot sta MDF in železo, vzpostavlja dialog med preteklostjo in sedanjostjo.
Razstavo naseljujejo štirje »antiobjekti«, ki destabilizirajo elemente prostora ter razstavo vzpostavijo kot odprto polje napetosti med ostanki, zgodovino in sodobnimi intervencijami.

Povezava do originalnega članka

Koncert MIND JUICE, Petrichor, Wrong Way
2026-02-28 20:00 - 23:30 | Maribor center / Dvorana Gustaf, Pekarna, Maribor
Trije perspektivni bandi, Mind Juice, Wrong Way in Petrichor združujejo moči za banger špil!
Trije perspektivni bandi, Mind Juice, Wrong Way in Petrichor združujejo moči, da 28. februarja točno ob 20.00 zavzamejo dvorano Gustaf in publiko napolnijo s surovo energijo punka, metala in alter hard rocka. Obeta se glasen hard&heavy večer.

Povezava do originalnega članka

Fotografija na prelomu stoletja
2026-03-02 17:00 | PEKARNA MAGDALENSKE MREŽE
2. 3. 2026 ob 17.00, Pekarna Magdalenske mreže
Predavanja iz umetnostne zgodovine: Ujeti trenutek

Fotografija na prelomu stoletja

V ponedeljek, 2. 3. 2026 te ob 17.00 vabimo v prostore Pekarne Magdalenske mreže na predavanje iz umetnostne zgodovine. Letošnja tema bo Zgodovina fotografije, tretje predavanje pa se nanaša fotografijo na prelomu stoletja.

Že osmo leto zapovrstjo nadaljujemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Letošnji cikel bo tako zavzemal zgodovino fotografije, njen razvoj, predstavil različne tehnike in šole, kot tudi predstavil temeljne fotografinje in fotografe za poznavanje zgodovine fotografije. Našteto bo zajeto v osmih predavanjih, v katerih bomo obdelali različne teme, kot so: začetki fotografije, portret 19. stoletja, žurnalistična fotografija, umetniška fotografija, fotografsko eksperimentiranje, realizem in impresionizem v fotografiji, fotografi na slovenskem, modernistična fotografija, aktivistična fotografija, fotografija kot dokumentiranje land arta, digitalna fotografija, sodobna fotografija.

Predavanja bodo podprta z obilico slikovnega materiala. Tekom predavanj si bomo ogledali več kot 300 fotografij, za nazornejše razumevanje in spoznavanje fotografije.

[[Datei:Alfred Stieglitz – The Steerage – Google Art Project, from Getty.jpg|thumb|Alfred Stieglitz – »The Steerage«, das Unterdeck, 1907]]

Fotografija na prelomu stoletja

Razmah dokumentarne in žurnalistične fotografije vpliva na razvoj odnosa do drugih vej likovne umetnosti. Razvijejo se različna gibanja in fotografska združenja, ki sočasno in stopajo z drugimi gibanji v likovni umetnosti. Piktoralizem predstavlja prehod med realistično in secesijsko fotografijo.

Teme predavanj:
Začetki fotografije, portretno 19. stoletje, fotografija na prelomu stoletja, modernizem v fotografiji pred 2. sv. vojno, realistične smeri v fotografiji pred 2. sv vojno, modernizem v fotografiji po 2. sv. vojni, fotografija 60., 70. let, fotografija po letu 80

Povezava do originalnega članka

Kvartet Ébène
2026-03-02 19:30 - 21:30 | Maribor center / Dvorana Union
4. koncert Komornega cikla 2025/2026
Kvartet Ébène
Spored
Ludwig van Beethoven: Godalni kvartet št. 2 v G-duru, op. 18, št. 2
Ludwig van Beethoven: Godalni kvartet št. 16 v F-duru, op. 135
***
Ludwig van Beethoven: Godalni kvartet št. 14 v cis-molu, op. 131
V jubilejni sezoni Koncertne poslovalnice želimo občinstvu predstaviti nekatere vrhunce preteklih let in glasbenike, ki so jih naši obiskovalci najbolj navdušeno sprejeli. Mednje sodi Kvartet Ébène, eden najbolj zaželenih kvartetov na svetovnih odrih in zasedba, ki je presegla popolnost interpretacij repertoarja godalnega kvarteta ter dala koncertnemu doživetju komorne glasbe nov pomen.
Tokrat se bomo z glasbeniki kvarteta vrnili h koreninam, k opusu Ludwiga van Beethovna, ki je to obliko okronal kot najpopolnejšo v komorni glasbi. Koncert bo predstavil evolucijo njegovega skladanja v tej glasbeni obliki. Najprej bomo prisluhnili enemu od skladateljevih zgodnjih kvartetov, vedremu in elegantnemu Kvartetu v G-duru, ki ga mnogi poznajo pod imenom »Komplimenti«. Sledil bo Godalni kvartet št. 16, ki s svojim lahkotnim razpoloženjem ne izdaja, da gre za zadnje delo, ki ga je uspel končati Beethoven. Zdi se, kot da bi nam mojster s tem enostavnim ter hkrati izjemno strnjenim in vešče napisanim delom želel pokazati, da zrelost presega dramatičnost usodnega in doseže modrost preprostega in čistega. Drugačno modrost je Beethoven razkazal v Kvartetu št. 14, ki ga je napisal nekoliko prej in velja za eno njegovih najbolj poglobljenih skladb. Ta monumentalna stvaritev je pravi obraz Beethovnove umetniške poti, ki je bila polna skrajnosti, ovir, občudovanja naravnih lepot in predvsem vztrajnega premikanja mej, po čemer mojster slovi še danes.
Programska knjižica 2025/2026
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)
E-nakup abonmaja Komorni cikel

Povezava do originalnega članka
